Puhja lasteaed Pääsusilm

Hoolekogu koosolek 26.03.2019

Koht: lasteaia saal, õpetajate tuba

Algus: 17.30

Lõpp: 19.30

Osalejad: Kristina Ermel, Kersti Palm, Kairit Arrak, Kerli Kirriland-Ilp, Liis Saadjärv, Katrin Kuusk, Leelo Suidt, Piret Raudsepp

Puudujad: Milvi Sepp

PÄEVAKORD

1. Rühmade komplekteerimine.  
   Lasteaeda on tulemas 42 uut last. PED-nõukogus pooldati otsust võtta vastu kõik lapsed ning ühtlustada rühmad vanuse kaupa, säilitades ühe sobitusrühma.   
   Meelespea rühma jäävad koolieelikud ehk 6-7aastased, Piibeleht rühmas 5-6aastased, Õnnelill rühmas 4-5aastased lapsed, Rukkisinine rühmas saavad olema 3-4aastased.

*Hoolekogu otsused:*

* *luba avada 2019/2020 õppeaastal 2 sõimerühma Kuldvõti (2-3a) ja Kuldnupp (kuni 2a) suurustega 14+2;*
* *Piibeleht saab olema sobitusrühm, kuhu kuulub 1 erivajadusega laps. Rühma suurus 21+1;*
* *luba suurendada ülejäänud rühmades laste arvu 20+4ni.*

MUUD TEEMAD

1. Olukord logopeediga.  
   Direktori sõnul on pinged taandumas ja muutused töökultuuris toimumas.   
   Mõningatel vanematel on endiselt mure logopeediga mitte kohtumise ja tagasiside mittesaamise pärast, ent paljud lapsevanemad on saanud logopeediga positiivse kontakti. Seega tagasiside on paranenud, kuid arenguruumi veel on ja sellega juhtkond tegeleb ja loodab väga koostööle.  
   Logopeed võttis ühendust ka hoolekogu esimehega ning andis edasi järgneva info: sügisel pärast kõikide laste „ülekuulamist“ sai kõikidesse rühmadesse kirjalik tagasiside ning õpetajatel peaks seega olema ülevaade olemas. Lapsevanematele tuleks anda edasi info, et kui lapse nime juurde on märgitud „jälgimine“, tähendab see, et laps on logopeedi ootejärjekorras.

*Direktori ja õppealajuhataja prioriteediks on tagasiside paranemine. Seetõttu hakatakse uuest õppeaastast pöörama suuremat tähelepanu logopeedi juures käivate laste arvule ja nende laste arengule. Eesmärgiks on lapsevanemate ja õpetajate informeeritus laste arengu osas ning anda vanematele võimalus leida vajadusel lapsele abi väljastpoolt.*

1. Uus eripedagoog.  
   Alustab 28.03. rühmades laste jälgimisega.
2. Seiklusrada.  
   Direktoril on olemas kontakt 3 firmaga, kes kõik tulevad kohapeale vaatama ning selgust saama, millised on lasteaia ootused seoses seiklusrajaga, et siis juba täpsemad hinnapakkumised teha.
3. Taimelaat.  
   Toimub 10. mail kell 17.00 lasteaia hoovis. Formaadilt sarnaneb mihklilaadaga: lapsevanemad, soovi korral ka õpetajad rühmadega, kasvatavad oma eelistuse järgi taimeistikud, müügitegevusega tegelevad rühmade lapsevanemad. Saadud tulu jääb rühmadele.
4. Maikuus toimub ka lastevanemate üldkoosolek. Täpsem kuupäev ja muu info selgub hiljem.

Koosolekut juhatas Leelo Suidt Protokollis Kersti Palm

*digiallkirjastatud*